**Carl Corazzini** (s. 21. huhtikuuta 1979 Framingham, Massachusetts, Yhdysvallat) on yhdysvaltalainen jääkiekkoilija, joka siirtyi kaudeksi 2010–2011 DEL-liigan Straubing Tigers. Rightilta pelaavalla laitahyökkääjällä on myös 19 NHL-ottelun (tehot 2+1=3) kokemus Boston Bruinsista ja Chicago Blackhawksista. AHL:ssä Corazzini on pelannut yli 500 ottelua.

Ura
---

Corazzinia ei ikinä varattu NHL:ään, vaan hän siirtyi Boston Bruinsin organisaatioon vapaana agenttina Bostonin yliopistojoukkueesta kaudeksi 2001–2002. Hän debytoi NHL:ssä kaudella 2003–2004 ja teki 12 ottelussa kaksi maalia. Kauden jälkeen Boston ei tehnyt jatkosopimusta Corazzinin kanssa, mutta Bostonin farmijoukkue AHL:ssa pelaava Providence Bruins hankki hänet joukkueesensa. Corazzini pelasi Providencessa vain kauden alun, kun hänet kaupattiin marraskuussa Hershey Bearsiin vaihdossa Darrel Scovilleen.

Corazzini pelasi kauden loppuun Hersheyssä ja siirtyi seuraavaksi kaudeksi Norfolk Admiralsin AHL-joukkueeseen. Kaudeksi 2006–2007 hän sai jälleen NHL-sopimuksen, kun Chicago Blackhawks teki sopimuksen hänen kanssaan. Chicagossa Corazzini pelasi seitsemän NHL-ottelua. Seuraavaksi kaudeksi hän allekirjoitti sopimuksen Detroit Red Wingsin kanssa. Corazzini pelasi AHL:ssa uransa parhaan kauden, kun hän teki Detroitin farmijoukkueessa Grand Rapids Griffinsissä 60 pistettä ja oli joukkueensa paras pistemies. Kauden jälkeen hän vaihtoi jälleen joukkuetta, kun Edmonton Oilers teki sopimuksen hänen kanssaan. Corazzini aloitti kauden 2008–2009 AHL-joukkue Springfield Falconsissa, mutta kauden lopulla hänet kaupattiin Peoria Rivermeniin vaihdossa Charles Lingletiin.

Corazzini siirtyi joulukuussa 2009 Lahden Pelicansiin, SM-liigaan. Hän ei kuitenkaan täyttänyt Lahdessa odotuksia ja hän pelasi joukkueessa vain viisi ottelua. Lahdesta Corazzini siirtyi Allsvenskanin Västeråsiin, jossa hänen oli tarkoitus korvata joukkueesta lähtenyt Patrick Yetman. Vähän ennen siirtoajan umpeutumista Corazzini siirtyi loppukaudeksi Västeråsista Saksan DEL-liigan ERC Ingolstadtiin.

DEL-joukkue Straubing Tigers hankki Corazzinin kaudeksi 2010–2011.

Lähteet
-------

1. 1 2  Player Bio: Carl Corazzini The Hockey News Corporation. Viitattu 27.6.2010. (englanniksi)
2. ↑  Bears acquire Carl Corazzini from Providence for Darrel *OurSports Central*.  15.11.2004. Viitattu 27.6.2010. (englanniksi)
3. ↑  Slagter, John: Ex-Griffin Corazzini traded to Peoria Rivermen *MLive.com*.  18.2.2009. Michigan Live LLC. Viitattu 27.6.2010. (englanniksi)
4. ↑  Corazzini lähtee, Lamothe ja Uotila jäävät *ESS.fi*.  15.12.2009. Lahti:  Etelä-Suomen Sanomat. Viitattu 27.6.2010.
5. ↑  Pettersson, Robert: Västerås signar amerikansk forward *Hockeysverige.se*.  21.12.2009. Viitattu 27.6.2010. (ruotsiksi)[vanhentunut linkki]
6. ↑  Stürmer Carl Corazzini wechselt zum ERC Ingolstadt  26.1.2010. ERC Ingolstadt Eishockeyclub GmbH. Viitattu 27.6.2010. (saksaksi)[vanhentunut linkki]
7. ↑  AHL-Erfahrung aus 542 Partien Carl Corazzini wechselt zu den Straubing Tigers  29.4.2010. Straubing Tigers GmbH. Viitattu 27.6.2010. (saksaksi)[vanhentunut linkki]

Aiheesta muualla
----------------

* Carl Corazzini *Elite Prospects*. Everysport Media Group AB.  (englanniksi)